
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-02501/2013-04
07.03.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 07.03.2014. године, донела је

О Д Л У К У

о акредитацији студијског програма
докторских студија

Утврђује се да УНИВЕРЗИТЕТ У НИШУ – МАШИНСКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT УЛ.А.МЕДВЕДЕВА БР.14,  DOCVARIABLE ConvertString(Sediste,1,5) \* MERGEFORMAT НИШ, ПИБ:  DOCVARIABLE PIB \* MERGEFORMAT 100662813, Матични број: 07174713, испуњава прописане стандарде за акредитацију студијског програма: докторске студије – МАШИНСКО ИНЖЕЊЕРСТВО у оквиру поља техничко-технолошких наука и то за упис 25 (двадесетпет) студената у седишту Установе, за извођење на српском и енглеском језику.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У НИШУ – МАШИНСКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT УЛ.А.МЕДВЕДЕВА БР.14,  DOCVARIABLE ConvertString(Sediste,1,5) \* MERGEFORMAT НИШ, је дана 29.11.2013. године поднела захтев за акредитацију студијског програма докторске студије – МАШИНСКО ИНЖЕЊЕРСТВО у оквиру поља техничко-технолошких наука под бројем 612-00-02501/2013-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У НИШУ – МАШИНСКИ ФАКУЛТЕТ и предлог одлуке, достављени су Комисији за акредитацију и проверу квалитета.
Студијски програм припада пољу техничко-технолошких наука и области Машинско инжењерство што је у складу са законом и листом области коју је утврдио  Национални савет. Назив дипломе ДОКТОР НАУКА – МАШИНСКО ИНЖЕЊЕРСТВО је у складу са листом звања коју је утврдио Национални савет, а дужина студија од 3 године је у складу са законом. 
Програм је прихваћен од стране  Наставно научно-веће Машинског факултета у Нишу дана 15.10.2013. године и Сената Универзитета у Нишу дана 25.11.2013. године.

На Машинском факултету Универзитета у Нишу је од 1971. године одбрањено 114 докторска дисертација. Број публикација у међународним часописима са листе ресорног министарства за науку (последњих 5 година) је задовољавајући и износи 252 радова. Установа реализује тренутно значајан број научно-истраживачких пројеката (38 пројеката). 

Машински факултет је Одлуком Министарства просвете и науке Републике Србије, а на основу Закона о научноистраживачкој делатности и Правилника о вредновању научноистраживачког рада и поступку акредитације научноистраживачких организација, акредитован за обављање научноистраживачке делатности у области техничко-технолошких наука – машинство. Установа има Програм научноистраживачког рада и поседује одговарајући број наставника компетентних за реализацију докторских студија. 

Установа обавља научну делатност као равноправну област своје укупне делатности. Установа својим нaучним пoтeнцијaлoм дoпринoси рaзвoју и трaнсфeру индустријских тeхнoлoгијa, нeгoвaњу тeхничкe културe, ствaрaњу и oцeни нaучних рeзултaтa, oбрaзoвaњу млaдих људи, и тимe дoпринoси рaзвoју Рeпубликe Србије и друштвa у цeлини. Нaстaвници и сaрaдници сa Мaшинскoг фaкултeтa у Нишу у тoку школске 2012/2013. године учествују у реализацији 24 прoјeктa из oблaсти оснoвних истрaживaњa (укупно 8 пројеката, од тога за 2 пројекта су руководиоци са Машинског факултета у Нишу), интегралних и интердисциплинарних истраживања (укупно 6 пројеката, од тога за 2 пројекта су руководиоци са Машинског факултета у Нишу), тeхнoлoшкoг рaзвoјa (укупно 10 пројеката, од тога за 6 пројеката су руководиоци са Машинског факултета у Нишу) у оквиру Програма истраживања Министарства просвете, науке и технолошког развоја Републике Србије. Посебан акценат у научноистраживачкој активности се ставља на ангажовање на међународним пројектима. Тренутно се на Факултету реализује 14 међународних пројеката у оквиру програма FP7, TEMPUS, CEEPUS, DAAD и билетаралне сарадње. На тај начин установа интензивира сарадњу са другим факултетима и универзитетима у иностранству. На реализацији домаћих и међународних пројеката тренутно учествује 99 наставника, асистената и сарадника установе. Установа је организатор и суорганизатор многих реномираних међунариодних конференција (МАСИНГ, ХИПНЕФ, ЖЕЛКОН, СИМТЕРМ, САУМ), чиме се директно пружа подршка наставницима, асистентима и сарадницима установе да објављују резултате својих научно-истраживачких резултата у зборницима радова са поменутих конференција. Специјални број часописа Thermal Science посвећен је педесетогодишњици постојања и рада Машинског факултета у Нишу. У том броју је објављено 29 радова чији су аутори или коаутори наставници, асистенти и сарадници установе.Установа пружа материјалну подршку младим асистентима за учeшћe нa нaучнo-стручним скупoвимa у земљи и иностранству.

Укупно 99 наставника и сарадника је укључено у научноистраживачке пројекте.   

Студијски програм садржи све законом предвиђене елементе и има предвиђени број ЕСПБ. Број ЕСПБ бодова након завршених студија је 180.
 Установа је објавила публикацију о студијском програму: Инфирматор Машимског факултета,  и подаци су такође присутни на сајту установе http://www.masfak.ni.ac.rs
Студијски програм обезбеђује стицање компетенција за препознатљиве и јасне професије и занимања.

Сврха и циљеви су јасно формулисани и у складу су са задацима установе и укључују стицање компетенција и вештина. 

Циљеви садрже одреднице из којих би се могао закључити зашто је овај програм у области машинског инжењерства. Међу циљевима су сви они који се тичу стицања знања и компетенција у области машинског инжењерства.

Jасно је наведено које опште и предметно специфичне способности студенти стичу савладавањем програма.

Структура курикулума обухвата распоред предмета по семестрима, фонд часова и број ЕСПБ. Број ЕСПБ предвиђен за тезу и предмете који су у непосредној функцији израде тезе већи од 50% од укупног броја ЕСПБ.
Докторант на основу садржаја и структуре курикулума, стечених научних сазнања и усвојене научне мотоде као и захтева  за израду докторске дисертације, оспособљен је за самосталан научно истраживачки рад.

Установа је приложила Књигу предмета у којој је сваки предмет специфициран. Структура курикулума обухвата опис предмета са називом, типом предмета, годином и семестром студија, бројем ЕСПБ, именом наставника, циљем курса са очекиваним исходима, знањима и компетенцијама, садржајем предмета, препорученом литературом, методима извођења наставе, начином провере знања и оцењивања. 

Установа је приложила захтеве везане за припрему докторске дисертације.

Фактор изборности према позицијама где студент бира предмете је 83.33%.
Курикулум одговара назначеном звању и датим компетенцијама у студијском програму.
Програм је целовит и свеобухватан и нуди најновија стручна сазнања, усаглашен је са другим програмима на истој установи и усклађен са најмање три програма иностраних високошколских установа (Машински факултет Техничког Универзитета у Прагу (Чешка), Стројарски факултет у Славонском Броду Универзитета у Осијеку (Хрватска), Машински факултет Техничког Универзитета у Брауншвајгу (Немачка)).
Установа је доставила списак са 42 наставника који задовољавају услове да буду ментори. Број студената је у складу са бројем наставника који могу да буду ментори.

Програм уписује одговарајући број студената сходно расположивим могућностима установе. Конкурс за упис студената садржи: број, услове за упис, мерила за утврђивање редоследа кандидата, поступак спровођења конкурса, начин и рокове за подношење жалбе на утврђени редослед, као и висину школарине. Упис студената врши се у складу са Статутом Машинског факултета у Нишу, Правилником о упису студената на студијске програме Универзитета у Нишу и Правилником о докторским академским студијама Машинског факултета у Нишу. 
Студенти полагањем испита стичу одређени број ЕСПБ бодова. Број ЕСПБ бодова je утврђен за сваки предмет према оптерећењу студената и према јединственој методологији. Успешност студената у савлађивању одређеног предмета континуирано се прати током наставе и изражава поенима. Сваки предмет из студијског програма има јасан и објављен начин стицања поена: број поена које студент стиче по основу сваке појединачне врсте активности током наставе или извршавањем предиспитне обавезе и полагањем испита. Услови који дефинишу процедуре везане за реализацију  докторске дисертације и оцену њене научне вредности дефинисани су Правилником о докторским студијама.

Укупан број наставника је довољан да покрије укупан број часова наставе на студијском програму. У реализацију студијског програма докторских студија Машинско инжењерство укључен је 61 наставник,  од којих је 56 са пуним радним временом и 5 са непуним радним временом. Просечно оптерећење наставника на студијском програму износи 1.09 часова недељно. Нема наставника са ангажовањем већим од 12 часова недељно. Наставници са пуним радним временом држе 94.56% наставе. Такође је испуњен услов да 50% наставника буде укључено у научноистраживачке пројекте. 

Квалификације наставног особља одговарају потребним научним и стручним квалификацијама за успешно реализовање студијског програма и подаци су доступни јавности. Број предложених ментора може да покрије планирани број студената на студијском програму. Компетенције ментора одговарају стандадрима у оквиру датог научног односно уметничког поља.
Величина група за предавања и вежбе одговара Допуни стандарда за акредитацију студијских програма у оквиру поља техничко-технолошких наука. 

Установа располаже са 9100 м2 или 5,24 м2/студенту. 
На студијски програм уписује се 25 студената у прву годину или укупно 75. 

Установа је обезбедила амфитеатре, учионице, лабораторије односно друге просторије за извођење наставе, као и библиотечки простор и читаоницу, у складу са потребама  образовног процеса. 

Установа је обезбедила одговарајући радни простор за наставнике и сараднике.

Обезбеђена је сва техничка опрема за савремено извођење наставе. 

Високошколска установа је обезбедила покривеност предмета одговарајућом уџбеничком литературом. Наведена листа уџбеника доступна је студентима на студијском програму, а листа библиотечких јединица релевантних за студијски програм броји 20278 наслова. Обезбеђена је опремљеност училима и помоћним наставним средствима за нормално одвијање наставног процеса.

Установа је установила процедуре за праћење квалитета студијског програма. Преко студенских анкета проверава се и утврђује се да ли наставници и сарадници имају коректан и професионалан однос према студентима.

Установа је формирала Одбор за квалитет и приложила је извештај о самовредновању и резултате студентске анкете. Приложени су документи: Политика обезбеђења квалитета, Правилник о уџбеницима, као и извод Статута установе којим се регулише оснивање и делокруг рада Одбора за квалитет. Одбор за квалитет има 12 чланова од којих је троје из редова студената.     
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ У НИШУ – МАШИНСКИ ФАКУЛТЕТ за студијски програм докторске студије – МАШИНСКО ИНЖЕЊЕРСТВО у оквиру поља техничко-технолошких наука, за извођење на српском и енглеском језику, испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК
	ПРЕДСЕДНИК

Проф. др  Ендре Пап

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-02501/2013-04
07.03.2014. године
Б е о г р а д
У В Е Р Е Њ Е
О АКРЕДИТАЦИЈИ студијског програма
докторских студија
УНИВЕРЗИТЕТ У НИШУ – МАШИНСКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT УЛ.А.МЕДВЕДЕВА БР.14,  DOCVARIABLE ConvertString(Sediste,1,5) \* MERGEFORMAT НИШ, ПИБ:  DOCVARIABLE PIB \* MERGEFORMAT 100662813, Матични број: 07174713, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма докторске студије – МАШИНСКО ИНЖЕЊЕРСТВО у оквиру поља техничко-технолошких наука и то за упис 25 (двадесетпет) студената у седишту Установе, за извођење на српском и енглеском језику. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

